open-index/open-wikipedia-markdown huggingface dataset:
Károly Kerényi

**Károly (Carl, Karl) Kerényi** (19 janero 1897 – 14 april 1973) ia es un erudita magiar en filolojia clasica, un de la fundores de la studias moderna sur mitolojia elinica.

## Bibliografia
**Editas prima:**
* *Apollon. Studien über antike Religion und Humanität*  (1937)
* *Das ägäische Fest. Die Meergötterszene in Goethes Faust II* (1941)
* *Der Mythos der Hellenen in Meisterwerken der Münzkunst* (1941)
* *Einführung in das Wesen der Mythologie* (C. G. Jung/Károly Kerényi) (1942)
* *Hermes, der Seelenführer* (1943) 
* *Mysterien der Kabiren*  (1944) 
* *Töchter der Sonne, Betrachtungen über griechische Gottheiten* (*Divas de la Sol e la Luna*) (1944)
* *Bachofen und die Zukunft des Humanismus. Mit einem Intermezzo über Nietzsche und Ariadne* (1945)
* *Die Geburt der Helena samt humanistischen Schriften aus den Jahren 1943-45* (1945)
* *Prometheus. Das griechische Mythologem von der menschlichen Existenz* (1946)
* *Der Göttliche Arzt. Studien über Asklepius und seine Kultstätte*  (1948)
* *Niobe. Neue Studien über Antike Religion und Humanität* (1949)
* *Mensch und Maske* (1949)
* *Pythagoras und Orpheus. Präludien zu einer zukünftigen Geschichte der Orphik und des Pythagoreismus* (1950)
* *Labyrinth-Studien* (1950)
* *Die Mythologie der Griechen* 
** Vol. 1: *Die Götter - und Menschheitsgeschichten* (1951)
** Vol. 2: *Die Heroen der Griechen* (1958)
* *Die Jungfrau und Mutter der griechischen Religion. Eine Studie über Pallas Athene* (1952)
* *Stunden in Griechenland, Horai Hellenikai* (1952)
* *Unwillkürliche Kunstreisen. Fahrten im alten Europa 1952* (1954)
* *Geistiger Weg Europas: Fünf Vorträge über Freud, Jung, Heidegger, Thomas Mann, Hofmannsthal, Rilke, Homer und Hölderlin*, Zürich (1955)
* *Umgang mit Göttlichem* (1955)
* *Griechische Miniaturen* (1957)
* *Gespräch in Briefen*  (1960)
* *Streifzüge eines Hellenisten, Von Homer zu Kazantzakis* (1960)
* *Prometheus – Die menschliche Existenz in griechischer Deutung* (1962)
* *Die Mysterien von Eleusis* (1962)
* *Tessiner Schreibtisch* (1963)
* *Die Religion der Griechen und Römer* (*La relijio de la elinicas e la romanes*) (1963)
* *Die Eröffnung des Zugangs zum Mythos* (1967)
* *Der antike Roman* (1971)
* *Briefwechsel aus der Nähe* (Hermann Hesse/Károly Kerényi) (1972)
* *Zeus und Hera. Urbild des Vaters, des Gatten und der Frau*  (1972)
* *Oedipus Variations: Studies in Literature and Psychoanalysis* (James Hillman/Károly Kerényi) (1991)

**Obras completa:**
* *Obras completa en volumes individua*, Magda Kerényi (ed.). Oto partes en nove volumes. Langen-Müller, Munich 1966–1988
** Volume 1: *Humanistische Seelenforschung* (1966)
** Volume 2: *Auf Spuren des Mythos* (1967)
** Volume 3: *Tage- und Wanderbücher* 1953–1960 (1969)
** Volume 4: *Apollon und Niobe* (1980)
** Volume 5: *Wege und Weggenossen* (2 volumes, 1985 y 1988)
** Volume 6: (no publicida)
** Volume 7: *Antike Religion* (*La relijio antica*) (1971)
** Volume 8: *Dionysos: Urbild des unzerstörbaren Lebens* (*Dioniso: Radis de la vive nondustruinte*) (1976)
La Du Reunis

**La Du Reunis** (两会/兩會, liǎnghuì, en xines) refere a la du asemblas de la legeria de la Republica Popular de Xina, la **Comite Nasional de la Confere de Consulta Political de la Popla Xines** (中国人民政治协商会议/中國人民政治協商會議, Zhōngguó rénmín zhèngzhì xiéshāng huìyì) e la **Congresa Nasional de la Popla** (全国人民代表大会/全國人民代表大會, Quánguó rénmín dàibiǎo dàhuì).

## La Comite Nasional de la Confere de Consulta Political de la Popla Xines (CCPPX)

 La Confere (usual cortida como 政协/政協, zhèngxié, o "CPPCC") intende servi como un asembla de colabora entre multe partitos political, organizas popular, e representores de alga sesiones sosial, ma lo funsiona su la gida de la Partito Comuniste de Xina (PCX). Lo es composada con representores de la PCX, la otra partitos de la fronte unida, personas major, eruditas, gidores de organizas comunial, organizas industrial, grupos etnica, e delegadas de Hong Kong, Macau, Taiuan (台湾侨胞), e la popla xines estra la pais (海外侨胞). La membros de la CCPPX es e comunistes e noncomunistes (membros de otra partitos, e membros sin membria partital).  

La reuni nasional en Beijing es nomida la "Comite Nasional". Cada provinsia/munisipa/rejion autonom (省/省级市/自治区), prefetia (州/地级市), contia (县/县级市), site (县辖市) e distrito (区) (estra Hong Kong, Macau e Taiuan) ave ance la reuni local de la CCPPX.  La Comite Nasional reuni cada anio en marto, e la membros servi per sinco anios.

La CCPPX es sola un organiza de consulta, e sua resolves no ave forsa legal, ma ave influe sinifia en la politica xines. Lo ave 2000 membros, de cual sirca 60 persentos es estra la Partito Comuniste. Sirca 11,5 persentos de la 2000 membros veni de la grupos etnica de minoria.

### Istoria de la CCPPX
La Comite Sentral de la PCX ia declara la crea de un confere nova de consulta a 30 april 1948 per promove un governa aliada democrata. La prima reuni de la CCPPX ia aveni a 21–30 setembre 1949 en Beiping (aora Beijing) con 662 membros.

## La Congresa Nasional de la Popla (CNP)

La Congresa (usual cortida como 全人代, Quánréndài, o "NPC") ave 2987 membros (2157 comunistes, e 830 otras), e es la autoria legerial de la republica. La constitui de la Republica Popular de Xina institui la CNP como la autoria statal plu alta de Xina. En realia, la CNP funsiona aproba la proposas de la Partito Comuniste de Xina sin cambias.

La Congresa reuni cada anio en marto, tra du semanas, en junta como la CCPPX, en Beijing. La membros es elejeda en la Asembla Provinsial de cada provinsia, e servi per sinco anios. Ance Hong Kong e Macau pote envia un delegada, como elejeda en un consilio de eleje en la governa de cada rejion. En ajunta, la Armada de Libri Popular (ALP) envia sua propre delegadas, cual composa sirca un desi de la Congresa.
La istoria de la declina e cade de la Impero Roman

**La istoria de la declina e cade de la Impero Roman** (en engles: *The History of the Decline and Fall of the Roman Empire*) es un libro de istoria scriveda par la istoriste Edward Gibbon, cual trasa la curso de la sivilia ueste de la altia de la Impero Roman asta la cade de Bizantio. Lo ia es publicida en ses volumes. La obra covre la istoria, de 98 a 1590, de la Impero Roman, la cristianisme temprana e la eglesa de stato roman, e la istoria de Europa, e lo discute la declina de la Impero Roman en la este e la ueste. Par causa de sua empiricalia relativa e sua usa de fontes prima, noncomun en acel epoca, sua metodolojia ia deveni un model per istoristes plu tarda. Esta ia fa ce Gibbon ia es descriveda como la prima istoriste moderna de Roma antica.
La aventuras de Tintin

**La aventuras de Tintin** es un colie de bandas de cartunes en franses, creada e desiniada par Hergé.

Hergé es la nom artal de la desinior e senariste beljes Georges Remi (1907–83).  La carater xef de sua bandas de cartunes es Tintin, un reportor joven.

Hergé ia crea 22 aventuras per Tintin entre 1931 e 1976.

1) Tintin au Congo = Tintin en Congo

2) Tintin en Amérique = Tintin en America

3) Les Cigares du Pharaon = La sigares de la faraon

4) Le Lotus bleu = La nelumbo azul

5) L'Oreille cassée = La orea rompeda

6) L'Île noire = La isola negra

7) Le Sceptre d'Ottokar = La setro de Otocar

8) Le Crabe aux pinces d'or = La crabe con pinses de oro

9) L'Étoile mystérieuse = La estela misteriosa

10) Le Secret de la Licorne = La secreta de la unicorno

11) Le Trésor de Rackham le Rouge = La tesoro de Racam la Roja

12) Les Sept Boules de cristal = La sete bales de cristal

13) Le Temple du Soleil = La templo de la sol

14) Tintin au pays de l'or noir = Tintin en la pais de la oro negra

15) Objectif Lune = La Luna como gol

16) On a marché sur la Lune = On ia pasea sur la Luna

17) L'Affaire Tournesol = La caso de Turnasol

18) Coke en stock = Coc en reserva

19) Tintin au Tibet = Tintin en Tibet

20) Les Bijoux de la Castafiore = La joalas de la Castafiore

21) Vol 714 pour Sydney = Vola 714 per Sydney

22) Tintin et les Picaros = Tintin e la Picaros

On ia tradui esta aventuras a plu ca 50 linguas.
La balsa de Medusa

La ***balsa de Medusa*** (franses *Le Radeau de la Méduse*) es un pinta de olio de 1818-1819 par la depintor romantica franses Théodore Géricault (1791–1824). Completida cuando la artiste ia ave 27 anios, la obra ia deveni un icon de la Romanticisme franses.

Géricault ia deside depinta esta aveni per lansa sua carera con un obra vasta nonencargada sur un sujeto cual ia jenera grande interesa en la popla. La aveni ia fasina el, e ante el ia comensa labora sur la depinta final, el ia emprende un rexerca estendosa e ia produi multe desinias per prepara. El ia intervisa du de la survivores e ia construi un model detaliada de la balsa. El ia visita ospitales e morerias do el ia pote vide, la color e trama de la carne de la morinte e la mor. Como el ia espeta, la depinta ia es multe controversa cuando ia apare en la Salon de Paris en 1819, atraente lodas e condenas. An tal, lo ia institui sua fama internasional e oji es videda como seminal en la istoria temprana de la promove romanticiste en la depinta franses.

An si *La balsa de Medusa* reteni elementos de la tradisiones de la istoria de depinta, en ambos sua eleje de la sujeto e sua presenta dramal, lo representa un rompe con la calma e ordina de la scola neoclasica dominante. La obra de Géricault ia atrae grande atende de sua mostra un e ia es esibida en London. La Louvre ia oteni lo poca pos la mori de la autor con 32 anios. La influe de la depinta pote es videda en la obras de Eugène Delacroix, J. M. W. Turner, Gustave Courbet e Édouard Manet.

*La balsa de Medusa* representa la momento cuando, a pos 13 dias vagante en la balsa, la 15 survivores restante vide un barco prosiminte. Seguente un resenior brites temprana, la obra es representada en la momento en cual "on pote dise ce la ruina de la balsa pote es completa". La depinta es fada a un scala monumental de 491 × 716 cm, alora la figures es representada en grandia real. La regardor es sumerjida en la ata fisical como partisipor.
La batalia de Brunanburh

**La batalia de Brunanburh** es un poesia en engles antica. Lo es conservada en la Arcivo Anglosason, un rejistra de avenis en England anglosason cual ia es mantenida de la sentenio 9 tarda a la sentenio 12 media.
La calendario con numeros de semana

En 1988 on ia publici la norma internasional ISO 8601. La gol de esta norma ia es la scrive de datas en modo nonambigua e internasional. Un de la scrives normalida es la data con la numero de la semana. Per esemplo, en loca de 29 febrero 2012, on pote scrive 2012-W09-3, en cual 2012 indica la anio, W09 indica la semana 9, e 3 indica la dia 3 de la semana (cual comensa sempre a lundi).

Esta norma ia crea du tipos de anio: la anio con 52 semanas, e la anio con 53 semanas. Donce la longia de un anio es o 364 dias o 371 dias. Acel es un revolui grande! Un anio ave 53 semanas cuando o la dia prima o la dia final de la anio tradisional es un jovedi. En la otra casos la anio ave 52 semanas.

La resulta es ce la 3 janero 2010 deveni 2009-W53-7, e la 4 janero 2010 deveni 2010-W01-1. On pote leje acel datas como "soldi de la semana 53" e "lundi de la semana 1". Con esta calendario reformida, la anio ave 4 trimestres con esata 13 semanas en cada trimestre. Sola cuando la anio ave 53 semanas, on ave un semana completinte. Esta completi aveni pos 6 o 5 anios.

Un sistem no normalida ma divertinte ta es la relata de la 52 o 53 semanas, con la cuantia de cartas en un jua de cartas. La semana 1 ta es la semana "as de trefolia", la semana 13 ta es la semana "re de trefolia", la semana 14 "as de diamante", la semana 27 "as de cor", la semana 40 "as de spada", e la semana 53 ta es la semana "bufon". La 29 febrero 2012 es "la mercurdi 9 de trefolia 2012". La anio prosima con un semana "bufon" ia aveni en 2015.

La usa de cartes ta opera bon ance con la calendario saisonal: cuatri un pote es la cuatri de trefolias, du la cuatri de diamantes, tre - la cuatri de spadas, cuatro - la cuatri de cores. On pote ancora usa as-du-tre...pajo-dama-re per la 13 semanas en cada "familia". E la bufon es la dia de la anio (con un bufon plu per dia 366). A min, lo ta es divertinte, e on pote usa la sistem per juas de clarvide (como la taroci ia es usada en la pasada)!
Kongzi

**Kongzi** (551?-479 aec) ia es un filosofiste xines ci ia ave un influe masima en la istoria de Xina. Cisa el ia nase en la stato Lu (aora Xandong) de un tribu nobil. En 527 aec, el ia comensa sua carera como mestre viajante con grupos de disiplos.

Kongzi ia servi como ministro de crimin en la stato Lu. El ia continua ancora sua tende de viaja e instrui. En 484 aec, cuando opresa e malia ia sperde, Kongzi ia crede ce on debe revive la prinsipes de la sajas anticin. Donce el ia fa lesones a sua studiantes sirca la clasicas e la influe de esemplo. Alga de sua disiplos ia scrive "Conversas", la obra filosofial la plu fidable de sua instruis e vive.

Kongzi ia dona lesones pratical e etical ma no multe relijial. El ia asentua la sinco virtuas umana: gravia, jenerosia, sinseria, asiduia e compatia. Estas ta deside la carater esterna de un person e sua atas.

Sua opina de governa ia es patronal. El ia recomenda ce tota persones oserva per atende sua obligas a la stato. En sentenios seguente, sua instruis (Confuzisme) ia ave un influe grande e constante a la nasion xines.
La conte Lucanor

**La conte Lucanor** (espaniol *El conde Lucanor*) es un de la obras en prosa plu antica en espaniol. Lo ia es scriveda en 1335. Sua titulo completa es **Libro de la esemplos de la conte Lucanor e de Patronio** (espaniol antica *Libro de los enxiemplos del Conde Lucanor et de Patronio*) .

La libro es divideda en cuatro partes. La prima e la plu conoseda es un serie de 50 naras corta colieda de alga fontes, como Esopo e otra scrivores clasica, e naras de folclor arabi.

La libro ia es prima primida en 1575 cuando on ia publici lo en Sevilla con la suporta de Argote de Molina. Lo ia es denova primida en Madrid en 1642, ma pos esta lo ia es oblidada tra du sentenios.
La calendario con un semana completinte

Entre la reformis diversa de la calendario gregorian, la plu resente es la calendario con un semana completinte. 

La calendario de Mundo no pote conveni car lo rompe la continuantia de la semana par la nesesa de un o du dias estra la semana. Plu, la norma ISO 8601 ia ofisiali la anios de 52 o 53 semanas. Donce en loca de ajunta un o du dias a la 52 semanas, on prefere ajunta un semana completa pos 6 o 5 anios. 

On ave proposas variosa per la distribui de la semanas en la anio. La plu simple es la sutrae de la idea de mense. La anio conteni 4 trimestres con 13 semanas en cada trimestre. Esta ta es simil a la calendario saisonal, ma con la ajunta de un semana per cada grupo de 6 o 5 anios en loca de un dia per cada anio, con un plu dia per cada grupo de 4 anios.

Ma si on vole conserva la idea de mense, alora on pote deside ce, en un trimestre, 2 menses ave 4 semanas e sola un mense ave 5 semanas. La ordina pote es 5 - 4 - 4 per cada trimestre en un anio normal, e 5 - 4 - 5 per la trimestre ultima de un anio con 53 semanas. 

Ma si un mense ave 28 o 35 dias, alora los no va coresponde plu con la menses tradisional. Ma cisa esta no importa.

Un otra solve es la usa de nomes nova per la menses nova. On ave un proposa nomida "the Hermetic Leap week Calendar" con nomes nova per la menses, cual es nomes de stelas.

Un posible plu cauta es la usa de menses cuasi tradisional, como en la Calendario de Hanke-Henry, con la ajunta, per cada grupo de 6 o 5 anios, de un semana autonom entre desembre e janero. Nomes como "Pax", "Newton", "Tychon", e "Xtr" ia es sujesteda per esta semana.

Un otra posible es la proposa fada par Clint Anderson con la nom "pragmatic calendar" (calendario pratical). En esta calendario la 7 dias de la semana completinte es distribuida en 7 menses. Tal, cada dia aveni en un mense, e la mense ave o 30 o 31 dias.
En la anios con 52 semanas, la longia de la menses es tal: janero 31 dias, febrero 30, marto 30, april 31, maio 30, junio 30, julio 31, agosto 30, setembre 30, otobre 31, novembre 30, desembre 30.  En la anios con 53 semanas, cada mense ave 31 dias con la eseta de febrero cual resta con sua 30 dias. Donce on ave 11 menses con 31 dias, e un mense con 30 dias, produinte un anio con 371 dias o 53 semanas.

Calendarios como esta ave du problemes: Prima, la data per solstisios e ecuinotes varia par tan multe como 7 dias tra la anios. Du – e sosial plu importante – aniversarios cual aveni en la semana autonom no aveni a plu ca un ves en 6 o 5 anios.

Un discute detaliosa par la astronomiste txesce Josef Šuráň pote es videda asi.
La nara de la campanias de Igor

La **nara de la campanias de Igor** o la **canta de la campanias de Igor** es un poesia epica anonima scriveda en slavica este antica. En acel lingua, sua titulo es *Слово о плъкоу Игоревѣ* (*Slovo o plŭku Igorevě*).

La poesia raconta la ataca falida de Igor Sviatoslavitx (ci ia mori en 1202) contra la cumanes en la rejion de la rio Don. An si alga ia disputa la veria de la poesia, la consensa erudita corente es ce la poesia es vera e ia es scriveda en la eda medieval (sentenio 12 tarda).

La nara de la campanias de Igor ia es alterada a un opera par Alecsander Borodin e ia deveni un de la clasicas major de la teatro rusce. Titulida "Prinse Igor", lo ia es presentada a la ves prima en 1890.
La nase de la nasion macedonsce

La **nase de la nasion macedonsce** es un libro dedicada a la studia e esplica de la orijina e crea de la nasion macedonsce e sua consiensa nasional. Lo ia es scriveda par Dragan Taskovski en 1967.

En macedonsce, sua titulo es *Раѓањето на Македонската нација*.
Lardo

**Lardo** es la carne de la lado, gluteo o ventre de un porco. Lo es prima tratada con cuantia grande de sal. A pos, lardo fresca pote es secida tra semanas o menses en aira fria, o on pote boli o fumi lo.

Lardo fresca e secida es tipal coceda ante la come, comun par frita en padela. Lardo bolida es ja conveninte per come, como ance alga lardo fumida, ma usual on coce plu los ante come los.

Lardo es preparada de talias diversa de carne. Lo pote es fada de la ventre o de talias retro cual ave min gras ca la ventre.

On come lardo fumida, bolida, fritada, fornida o grilida. On pote come lo sin otra comedas, o como un plato ladal (spesial en comes de matina), o como un ingrediente minor per sabori un comeda (pe: la sanduitx de club). On usa lardo ance per decora rostadas, spesial carne xasada, incluinte carne de servo e fasian.

Ance la carne de otra animales, como boves, ovetas, gales o pavos, pote es taliada o preparada per sembla lardo, e pote es an descriveda como "lardo". Esta es comun en rejiones con poplas grande de iudis o muslimes, de ci ambos proibi la come de porcos.

Per securia, lardo pote es tratada per preveni tricinose, causada par *Trichinella*, un nematodo parasital cual on pote destrui par caldi, jela, seci o fumi.
Langue nouvelle

**Langue nouvelle** es la atenta prima de crea un lingua internasional aposteriori. La lingua ia es desiniada par Joachim Faiguet (1703–80), ci ia es un economiste franses e un contribuor a la *[[Encyclopédie]]* famosa. El ia inventa ance un forno portable per la armada e un pan composada de tre partes egal de trigo, segal e patatas.

La projeta no es plu ca un desinia, e la creor mesma ia dise ce la labora de crea un vocabulo resta per la sajas grande de tota Europa. Ma la gramatica es plu simple e fasil ca la plu cual segue.

La lingua ave no articles e no distinguis de seso. La ajetivos es nonvariante (la autor ia dise "los es un spesie de averbos").

La nomes ave un plural en *-s*, e no ave casos. La usa de nomes en la frase es indicada sola par ordina e preposadas. Nomes derivada de verbos fini con *-ou* (pe *donou* – la dona). Aumentas fini con *-lé*; diminuis fini con *-li.*

La pronomes personal es *jo, to, lo, no, vo* e *zo*.

La verbos no varia per person e cuantia. Tempo e moda es indicada par sufisas:

infinitivas
* *-as* – infinitiva presente
* *-is* – infinitiva pasada
* *-os* – infinitiva futur

partisipio
* *-ont* – partisipio presente

verbos finitiva
* *-a* – presente
* *-é* – nonperfeta (pasada)
* *-i* – perfeta (presente perfeta)
* *-o* – pluperfeta (pasada perfeta)
* *-u* – futur

sujuntivas
* *-ar* – sujuntiva presente
* *-er* – sujuntiva pasada 
* *-ur* – sujuntiva futur 

ipotesales
* *-ir* – ipotesal presente
* *-or* – ipotesal pasada

La comanda per la person du singular es indicada par usa la verbo presente sin un pronom; la otra persones usa la sujuntiva presente con pronomes.

La pasiva es creada par la verbo *sas* (es) segueda par la verbo presente. La lingua no ave un partisipio pasiva.

Demandas es creada par move la sujeto a pos la verbo.

La numeros es apriori: *ba, co, de, ga, ji, lu, ma, ni, pa, vu*. Plu: *vuba, vuco… covu* (20); *sinta* (100); *mila* (1000).

Un nota interesante es ce L. L. Zamenhof ia usa alga de la mesma sufisas per sua verbos: *-as, -is, -os, e -ont*.
Laozi

**Laozi** (xines 老子) ia es un person importante en la filosofia xines ci ia scrive la testo clasica dauiste *[[Dao de jing]]*, e es reconoseda como la fundor de dauisme. Ma la esiste istorial de Laozi no es serta. Seguente la tradition xines, el ia vive en la sentenio ses aec, la eda de "Inverno e Autono", ma multe scolores moderna regarda la sentenio cuatro aec, la eda de "Sento Scolas de Pensa e Sivilias Bela", como plu probable.

Seguente la costum dauiste, on dise ce Kongzi ia studia con Laozi e ia aprende multe de el. En la dauisme relijiosa, Laozi es respetada como un nonmortal, nomida Tàishàng Lǎojūn (太上老君).
Latvia

**Latvia** es un pais en Europa. Lo ave un area de sirca 64 589 cilometres cuadrida e la cuantia de abitores, en la anio 2006, ia es sirca 2 274 735 persones. La site capital es Riga. La lingua major es latvisce.

Latvia es istorial un pais luteran, estra en la sude-este, do la majoria es catolica. La popla rusce es xef ortodox.

La Republica de Latvia ia es fundida a 18 novembre 1918. Sua nondepende ia es interompeda par la Gera Mundal Du. En 1940, la pais ia es ajuntada a la Uni Soviet, invadeda par Deutxland Nazi e reocupada par la sovietes en 1944 tra la 50 anios seguente. Latvia ia deveni denova nondependente a 21 agosto 1991.
Lau

**Lau** es un pais en Asia. 

La area es sirca 236 800 cilometres cuadrida.

La cuantia de abitores, en la anio 2007, ia es sirca 6 521 998 persones.

La site capital es Vientian.

La lingua major es lau.
Lee Kuan Yew

**Lee Kuan Yew** (16 setembre 1923 - 23 marto 2015) ia es la ministro xef prima de Singapor, governante tre desenios. 

En 13 setembre 2008, Lee, con 84 anios, ia reseta un trata susedosa de un ritmo nonormal de cor en la Ospital Jeneral de Singapor, ma el ia pote parla a un foro filantrope tra lia de video de la ospital.

Lee ia mori en 23 marto 2015 de pneumonia, con 91 anios.
Lege

*Per plu, vide [[:Category:Lege|la categoria lege]].*

**Lege** es la sistem de regulas cual un nasion o comunia reconose, cual regula la atas de sua membros, e cual determina la punis e la multas en casos de desobedi la lege. La parola veni de la parola latina *lex* (lege).

Lege es comun comprendeda como un sistem de regulas cual es creada e enforsada par instituis sosial o governal per regula condui, an si sua defini esata es un caso de debate continuante. Lo ia es variosa descriveda como la siensa o la arte de justia. Leges enforsada par la stato pote es creada par un legeria comunial o par un legor singular, resultante en leges en la formas de comandas e regulas, o instituida par judores tra presedentes, normal en sistemes de lege comun. Individuas privata pote crea contratas cual es legal obligante, incluinte acordas de arbitra cual pote eleje aseta arbitra como un alterna a la prosedes normal de juderias. La forma de leges mesma pote es influeda par un constitui, scriveda o implicada, e la diretos codigida a en. La lege formi politicas, economias, istoria, e sosia en modos diversa e servi como un reconsilior de relatas entre persones.

Sistemes de lege varia entre nasiones, con sua diferes analisada en lege comparativa. En sistemes de lege sivil, un legeria o otra corpo sentral codigi e solidi la lege. En sistemes de lege comun, judores pote fa leges de casos presedente, an si a veses leges de casos pote es inversada par un corte plu alta o par la lejeria. Istorial, lege relijiosa ia influe casos secular, e es ancora usada en alga comunia relijiosa. Lege xaria es fundida sur prinsipes muslim e es usada como la sistem de lege xef en alga nasiones, incluinte Iran e Arabia Saudi.

La estende de leges pote es divideda en du dominas. Lege publica conserna governa e sosia, incluinte lege de constitui, lege de dirije, e lege de crimin. Lege privata trata la desacordas legal entre individuas e/o organizas en areas como contratas, poseses, ofendes e danas, e lege comersial. Esta distingui es plu forte en nasiones con lege sivil, spesial los con un sistem separada de cortes de dirije. Par contrasta, la divide entre lege publica e privata es min forte en juderias de lege comun.

Lege furni un fonte de investiga par eruditas en istoria legal, filosofia de lege, analise economial, e sosiolojia. Lege ance investiga casos importante e complicada sur egalia e justia.
Lege roman

La **Lege roman** es la lege cual ia governa la sitizanes roman. Lo ia comensa con la fundi de la site en 753 aec e ia estende asta la sentenio 4 ec, cuando Justiniano ia compila lo en la *Corpus Iuris Civilis* (la nom par cual on conose lo de la Renase).
Latvisce (lingua)

**Latvisce** (latviešu valoda) es la lingua ofisial de la republica de Latvia. On ave sirca 1,5 milion parlores en Latvia, e sirca 200 000 estra Latvia. Latvia es un de la linguas baltica, con lietuvisce. Latvisce e lietuvisce es simil, ma ave multe parolas diferente, e no es intera intercomprendable.

Un esemplo:


 Mūsu Tēvs debesīs!
 Svētīts lai top Tavs vārds.
 Lai nāk Tava valstība.
 Tavs prāts lai notiek kā debesīs, tā arî virs zemes.
 Mūsu dienišķo maizi dod mums šodien.
 Un piedod mums mūsu parādus,
 Kā arī mēs piedodam saviem parādniekiem.
 Un neieved mūs kārdināšanā.
 Bet atpestî mūs no ļauna.
 Jo tev pieder valstība, spēks un gods mužīgi.
 Āmen.
Lenio

**Lenio** es un sustantia dur e fibrosa cual on trova en multe plantas, spesial en arbores.

Plantas cual conteni lenio es capas de sta par se mesmas e deveni multe grande. En un arbor vivente, la lenio move acua e nurintes a la folias e otra texedas cresente.

En un arbor, stratos nova de lenio formi constante entre la cortex e la lenio esistente, larginte la arbor. La siensa de dendrocronolojia dati lenio par esamina esta stratos, cual, en un talia traversante de la tronco de un arbor, aspeta como anelos.
Leo Trotsci

**Lev Davidovitx Trotsci** (ance *Leo Trotsky*; *Лев Давидович Троцкий*; naseda **Lev Davidovitx Bronxtein**; *Лев Давидович Бронштейн*; * 26 Otobre/7 Novembre 1879 en Ianovca, Ucraina; † 21 Agosto 1940 en Site Mexico) ia es un revoluiste marxiste e politiciste soviet.

En junta con Karl Marx, Friedrich Engels e V. I. Lenin el ia un de la representores de sosialisme siensal. El ia es la ministro per gera, esternas, nuri, transporta e editoral. El ia es la fundor de la armada roja e de la Trotscisme.

## Articles
En Lingua Franca Nova:
* ABC de la Dialetica Materialiste - un introdui en la filosofia de dialetica materialiste

Multe articles de Trotski en otra linguas:
* Trotsky Internet Archive - parte de la Marxists Internet Archive
Lesoto

**Lesoto** es un pais en Africa.

La area es sirca 30 355 cilometres cuadrida.

La cuantia de abitores, en la anio 2007, ia es sirca 2 125 262 persones.

La site capital es Maseru.

La linguas major es sesoto (Soto sude), engles (ofisial), zulu e cosa.
Lete

**Lete** es un licuida blanca, produida par la mamelas de animales fema. Lo es la fonte prima de nutri per bebes de animales.

La lete temprana de la madre es conoseda como "colostro" e lo porta la anticorpos de la madre a la bebe. Lo pote redui la risca de multe maladias en la bebe. La cimica de lete difere en spesies diferente, ma lo conteni cuantias sinifiosa de gras saturada, protenas, calsio e vitamina C.

En multe cultures de la mundo, spesial en la Ueste, umanas continua consuma lete pos sua enfantia, usante la lete de otra animales, spesial boves. Tra milenios, la lete de boves es usada per crea otra produidas como crema, bur, iogurte e ceso.
Leteratur

:*Esta es la article sur leteratur. La [[:Category:Leteratur|categoria Leteratur]] conteni plu articles sur leteratur.*

**Leteratur** es cualce colie de obras scriveda, ma lo es ance usada plu streta per scrivedas spesifada considerada como un forma de arte, spesial novelas, teatrales, e poesias. Lo inclui ambos scriveda primida e dijital. En sentenios resente, la defini ia estende per inclui leteratur parlada, de cual multe ia es transcriveda. Leteratur es un metodo de rejistra, conserva, e transmete sabe e diverti. Lo pote ance ave un rol sosial, psicolojial, spirital, o political.

La terma es a veses usada como un sinonim de la nara leteratural, cual enclui naras scriveda con la gol de merita leteratural. Leteratur, como un forma de arte, pote ance inclui obras en jeneros variosa de libros de fato, como biografia, jornales personal, memorias, leteras, e esajos. En sua defini larga, leteratur inclui libros, articles, o otra informa scriveda fatal sur un sujeto spesifada.

Etimolojial, la terma deriva de latina *literatura/litteratura*, "aprende, scrive, gramatica," orijinal "scrive formida con leteras," de *litera/littera*, "letera." An con esta, la terma ia ance es aplicada a testos parlada o cantada.

Developas en tecnolojia de primi ia permete un distribui e sperde sempre cresente de obras scriveda, cual aora inclui leteratur eletronical.

## Scrivores famosa de leteratur
*William Shakespeare
*Johann Wolfgang von Goethe
*Dante Alighieri
*Miguel de Cervantes
*Vergilio
*Victor Hugo
*Moliere
*Hans Christian Andersen

## Novelas
* The Hobbit

## Poesia
*Omar Khayyam
*Ilia Abu Madi
*Gibran Khalil Gibran
*Sitas de Shakespeare

## Lias esterna
* Testos traduida a elefen

## Referes
Leteratur anglosason

**Leteratur anglosason** refere a la leteratur scriveda en engles antica (anglosason) en England anglosason de la sentenio 7 asta la desenios ante la concista normande de 1066. La "Imno de Caedmon", sur cual Beda dise ce lo ia es composada en la sentenio 7, es regardada como la poesia la plu vea en engles e, par contrasta, "The Grave" es la poesias final scriveda en engles antica, presentante un testo de cambia de engles antica a engles media. La Nara de Peterborough ance pote es considerada un testo tarda, continuante asta la sentenio 12.

Beowulf, cual frecuente comensa la canon de le leteratur engles, es la obra plu famosa de la leteratur anglosason. La Nara Anglosason es ance importante per studia istorial, conservante un cronolojia de la istoria engles temprana.

En ordina desendente de cuantia, la leteratur anglosason es formida par: sermones e vives de santas, traduis biblial, obras latina traduida de la Padres de la Eglesa, naras anglosason e obras istorial, leges, atestas e otra obras legal, obras sur gramatica, medica, jeografia, e poesia. Lo esiste 400 manoscritos survivente de la periodo, de cual 189 es considerada "major".

En ajunta a la leteratur anglosason, la anglosasones ia scrive varia obras en latina.

## Bibliografia
*Anderson, George K. *The literature of the Anglo-Saxons*. Princeton: Princeton University Press, 1966.
*Crépin, André. *Old English Poetics: A Technical Handbook*. AMAES, hors série 12. Paris, 2005.
*Fulk, R.D. and Christopher M. Cain. *A History of Old English Literature*. Malden *et al.*: Blackwell, 2003.
*Godden, Malcolm and Michael Lapidge (eds.). *The Cambridge Companion to Old English Literature*. Cambridge, 1986.
*Greenfield, Stanley B. and Daniel G. Calder. *A New Critical History of Old English Literature*. New York: NYU Press, 1986.
*Jacobs, Nicolas, *The Old English heroic tradition in the light of Welsh evidence*, Cambridge Medieval Celtic Studies, Winter 1981,pp 9–20
*Pulsiano, Phillip and Elaine Treharne (eds.). *A Companion to Anglo-Saxon Literature*. Oxford et al., 2001.
Leteratur asturian

La **leteratur asturian** es la leteratur scriveda en asturian.

## Comensa
La testo prima scriveda en asturian (en esta caso, en la asturian de Leon) es la *Nodicia de Kesos* (sentenio 10) e la testo legal prima es la *Fueru d'Avilés* (sentenio 12). Par contrasta, la leteratur oral ia comensa en la eda medieval e es composada de cantas e poesias, an oji presente en la tradision oral de Asturias, Leon e Miranda de Douro. Esta cantas pote es trovada en libros como la *Cancionero musical de la lírica popular asturiana* de Eduardo Martínez Torner.

## Baroca
La testo prima leteratural es la *Pleitu ente Uviéu y Mérida poles cenices de Santolaya* par la eglesor Antón de Marirreguera. La testo ia es scriveda en 1639 e presenta la razonas de la autor favorente la redona de la senes de Santa Eulalia a la capital asturian. Antón de Marirreguera ia es ance la autor de multe otra testos como la fables de *Dido y Eneas* e *Priamo y Tisbe* o la teatrales *L'ensalmador* o *L'Alcalde*.

## ''Surdimientu''
La apare de Conceyu Bable en Asturias en 1974, la move prolingua, cual a fini de la tirania e en la Traversa (*la Transición*) vive en Asturias e de forma multe spesial en la universia, como la apare en la desenio 70 de la *Nuevu canciu astur*, favore un epoca de apojeo, cual egali en numero de scrivores a tota ci ia scrive ante. Renovinte temas completa, parlante sur politica, amor e oteninte pertine la novela e la fables como ance crese la numero de traduis a otra linguas. De esta epoca, nomida *surdimientu*, cual multe criticistes divide en *primer surdimientu* e *segundu surdimientu*, on pote distingui:

;Manuel Asur: es es comensor de la epoca con la libro de 1977 *Cancios y poemes pa un riscar*. Plu tarde ta publica otras como *Poesía (1976-1996)* e *Orbayos*.

;Xuan Xosé Sánchez Vicente: Conoseda par sua poesia como *As de Corazón/es/y/es* e la novela *La muerte amiya de nueche*.

;Berta Piñán: la poesiste asturian plu importante, con libros como *Vida Privada* o la libro de racontas *La tierra entero*.

;Xuan Bello: autor de la novela *Hestoria universal de Paniceiros* de la colie de poesias *El llibru vieyu*.

;Ismael González Arias: autor de la novelas *En busca de Xovellanos* e *El tiempu de Manolo*. El es ance autor de la *Diccionariu de la llingua y otros órganos sexuales*.

;Antón García: Conoseda par sua colie de poesias *Venti poemes* e novelas como *Díes de muncho*.

;Xulio Viejo: conoseda par sua racontas "Les falcatrúes del demoniu" e la novela "Los araxales de la vida"

;Xandru Fernández: autor de *Les ruines* e *La banda sonora del paraísu*.

## Referes


## Lia esterna
* Istoria de la leteratur asturian
Leteratur catalan

La **leteratur catalan** es la leteratur scriveda en catalan.

La tradision leteratural catalan ia comensa en la Eda medieval. La move romanticiste de la sentenio 19, *Renaixença*, ia clasi la leteratur catalan en periodos. La leteratur catalan ia renase en la sentenio 19 e en la comensa de la 20, ma ia ave problemes pos la Gera Sivil Espaniol. Multe inteletosas ia debe fuji e la cultur catalan ia es represada. Par contrasta, esta represa ia diminui pos la Gera Mundal Du. Multe mesuras ia es introduida per proteje catalan, como la crea de concursos ofisial per premia la obra de leteratur la plu bon en catalan.
Leonida

**Leonida 1** ia es un re elinica de la site-stato Sparta. El ia gida la spartanes en la Gera Persian Du e es recordada per sua mori en la batalia de Termopilas. El ia es la fio tre de Anaxandridas 2 de Sparta.
Leteratur dansce

La **leteratur dansce**, un suclase de la leteratur scandinavian, ia comensa en la eda medieval. La testos la plu temprana conservada de Danmarc es enscrives de runa sur petras e otra ojetos, de cual alga conteni poesias corta en strofes aleterosa. En la tarda de la sentenio 12, Saxo Grammaticus ia scrive *Gesta Danorum*.

En la sentenio 16, la reformi luteran ia ariva a Danmarc. En esta epoca, Christiern Pedersen ia tradui la Atesta Nova a dansce e Thomas Kingo ia composa imnos. Anders Arrebo ia crea poesia en la sentenio 17. La defias trovada su la monarcia asoluta en 1660 es narada en *Jammersminde* par Leonora Christina de la Tore Blu.

Ludvig Holberg, influeda par la ideas de la Lumina e Umanisme, es regardada como la fundor de la leteratur dansce e norsce moderna.

En la sentenio 18 la poesia, la drama e la esajo neoclasica ia flori, influeda par la modas engles e franses. La influe deutx es videda en la poesia de poesistes de la tarda de la sentenio 18 como Johannes Ewald e Jens Baggesen. Otra scrivores de la sentenio 18 inclui Hans Adolph Brorson (un scrivor de imnos) e Johan Herman Wessel (un poesiste satira).
Leteratur engles

Esta article es focada a la **leteratur en engles** en loca de la leteratur de England, con intende de inclui la scrivores de Scotland, Cimri e tota Er, como ance la leteratur en engles de la colonias brites antica, incluinte la Statos Unida de America. Par contrasta, asta la sentenio 19, on trata sola la leteratur de England e Er. Lo no inclui leteratur scriveda en otra linguas ca engles. Per leteratur de la Rena Unida en otra linguas, vide leteratur brites.

La lingua engles ia developa tra plu ca 1400 anios. La formas la plu temprana de engles, un colie de dialetos anglofrisce traeda a Britan par la colonistes anglosason en la sentenio 5, es nomida engles antica. Engles media ia comensa en la sentenio 11 tarda con la concista normande de England. Engles moderna temprana ia comensa en la tarda de la sentenio 15, con la introdui de la primador en London e la Biblia de Re Jacobo, como ance la Grande Desloca Vocal. Par la influe de la Impero Brites, engles ia estende tra la mundo de la sentenio 17.
Leteratur espaniol

La **leteratur espaniol** es lo developada en espaniol en Espania. La terma pote refere ance a la leteratur arabi-espaniol e iudi-espaniol. Lo estende de la poesias prima conservada en lingua demotica (la hartxas) asta oji, tra plu ca mil anios de istoria. Lo es un ramo de la leteratur romanica e la fonte de un otra ramo importante, la leteratur de America latina.

La gera interna espaniol ia ave un efeto ruinada en la scrive espaniol. Entre la cuantia de scrivores e poesistes de la gera interna, Miguel Hernández es clar. En la tirania temprana (1939-1955) la leteratur ia segue la vide reatante de Fransesco Franco de un eda orosa espaniol du. En la dui de la desenio 1950, como con la novela, un jenera nova cual ia sola esperia la gera interna espaniol en enfantia ia crese. En la desenio 1960 temprana, la autores espaniol ia move a un esperimenta leteratural ajitada. Cuando Franco ia mori en 1975, la labora importante de institui un democratia ia ave un efeto direta en la leteratur espaniol. En la anios seguentes un colie de scrivores nova joven, entre los Juan José Millás, Rosa Montero, Javier Marías, Luis Mateo Díez, José María Merino, Félix de Azúa, Cristina Fernández Cubas, Enrique Vila-Matas, Carme Riera e a pos Antonio Muñoz Molina e Almudena Grandes, ta comensa crea un loca importante en la campo cultural espaniol.

## Vide ance
* Leteratur medieval espaniol: Poesia de Mea Cid
Leteratur franses

La **leteratur franses** (franses: *littérature française*) es la colie de obras scriveda par autores franses o en la lingua franses. La terma pote refere ance a obras scriveda par sitadanes franses ci ia scrive en otra linguas parlada en Frans, como euscara, bresonica e catalan.

La Juras de Strasbourg es la testo prima conoseda cual es scriveda en franses. Lo ia es scriveda a 12 febrero 842.

## Istoria
### Eda medieval

La testo prima conservada en linguaje cual on considera "leteratural" es la Segue de San Eulalia, probable scriveda entre 881 e 882; lo es un ajusta de strofes de un poesia relijial latina.

### Sentenio 16
La prinsipes de umanisme ia marca profonda la leteratur: un revade a la testas antica (elinica, latina e ivri), un desira de conose, e un renovi de formas e temas cual distingui lo de la leteratur medieval.

En poesia, autores importante apare como Clément Marot, Jean de Sponde, Agrippa d'Aubigné e la poesistes de la Pleiade como Ronsard e Du Bellay.

La novelas la plu importante es los de Rabelais e de Marguerite de Navarra.

La Esajos de Montaigne es un obra importante, situada entre la filosofia e la autobiografia. La Esajos es un de la autobiografias prima franses, e los ia abri la via per Rousseau e otras. La projeto de la Esajos — per descrive franca umanas e spesial la autor mesma — es simil a la Confesas de Jean-Jacques Rousseau ci ia atenta representa persones con sua cualias, ma ance con sua falis.

### Sentenio 17
De la comensa de la sentenio 17, Honoré d’Urfé ia ave un grande susede con sua novela *L'Astrée*, un novela de aventuras partal autobiografial, publicida entre 1607 e 1633. Lo ia es un de la plu susedosas de la sentenio.

La leteratur de la sentenio 17 ia ave du corentes competente ma completinte lunlotra: la clasicisme e la leteratur baroca.

La nomes grande de esta epoca es: Corneille, Jean Racine, Molière, Pascal, La Rochefoucauld, La Fontaine, Nicolas Boileau, La Bruyère, Mme de La Fayette, Mme de Sévigné, Le Cardinal de Retz.

### Sentenio 18
La sentenio 18 es nomida "la sentenio de lumina". Con esta metafor la sentenio xerca, tra la spirito de la Renase e la cartesianisme de la sentenio presedente, la vinse de la Razona contra la Oscuria (la oscurisme e la prejudis).

### Sentenio 19
Si la sentenio 19 es importante en la leteratur franses per la cuantia de obras scriveda, esta periodo leteratural es un era notable en la istoria de la leteratur franses, prosima a nos, cual es ancora difisil per comprende.

### Sentenio 20
### Sentenio 21
Leteratur macedonsce

La **leteratur macedonsce** es la leteratur scriveda en la lingua macedonsce.

## Periodos
La Academia Macedonsce de Siensas e Artes divide la leteratur macedonsce en tre periodos, cual es sudivideda en otras. La periodos de la leteratur macedonsce es:
* Leteratur macedonsce antica — de la sentenio 9 a la 18
** De la introdui de cristianisme asta la invade turces — sentenios 9 a la 14
** De la invade turces asta la comensa de la sentenio 18
* Leteratur macedonsce nova — de 1802 a 1944
* Periodo de velia nasional
** Periodo revoluiste
** Periodo de entre geras
* Leteratur macedonsce moderna — de 1944 asta oji.
Leteratur medieval espaniol

**Leteratur medieval espaniol** es la corpo de obras leteratural scriveda en espaniol medieval entre la comensa de la sentenio 13 e la fini de la sentenio 15. La obras de refere per esta datas es, a un lado, la Poesia de Mea Cid, de cual sua manoscrito plu antica es de 1207, e a la otra lado, *La Celestina*, de 1499, un obra de traversa a la Renase.

A fini de la sentenio 10, la linguas parlada en Espania norde ia es multe distante de sua orijinas latina, e pote es nomida romanica. On no ia comprende plu la testos latina, como on pote vide par la glosas usada en Castilla per esplica termas latina. Leteratur parlada en espaniol ia esiste ante la scrive de testos espaniol.

A la otra lado, esta es mostrada par la fato ce autores diversa entre la anios media de la sentenio 11 e sua fini, a fini de la poesias scriveda en arabi o ivri, ia inclui strofes cual es esemplos de liricas tradisional en linguas romanica, conoseda como hartxas.

## Introdui: la jeneros de la leteratur medieval
La composa leteratural en espaniol ia es inisial fada en strofes. Esta fato ave du causas: a un lado, sua cualia de leteratur parlada popular (esta sinifia ce lo ia es resitada con musica); a la otra lado, scrive en prosa ia esije un tradision en la usa de espaniol (spesial per la solidi de sintatica) cual, par causa de la usa de la latina per la plu de la eda medieval, no ia aveni asta la sentenio 13, cuando Alfonso 13 la Saja ia deside fa ce espaniol deveni la lingua per cosas de la rena, como ance per la composa de sua obras istoriografial e otras.

Tal, la jeneros prima cual nos debe considera es la lirica tradisional e la epica (*chansons de geste* e romanses) cual, recolieda par scrive de la sentenio 13, ia es la atestores de la composadas parlada pasada; ambos jeneros formi lo cual es conoseda como leteratur de *mester de juglaría*, pd, leteratur composada per es resitada.

On debe ance atende la teatro castilian primitiva. Esta teatro ia nase en la sentenio 11, en forma de representas relatada a temas relijial. Esta aveni con la testo teatral prima en castilian, la *Representación de los Reyes Magos*, de cual sua sola copia es de la anios entre la sentenios 12 e 13, e cual, par la lingua, pote es datida a la dui de la sentenio 12. A pos, e asta La Celestina, la esemplos de teatro en castilian es sempre nondireta, tra referes a otra obras.

## Bibliografia
* Alvar, Carlos, José-Carlos Mainer y Rosa Navarro, *Breve historia de la literatura española*, Alianza Editorial, Madrid, 2005.
* Cañas Murillo, Jesús, *La poesía medieval: de las jarchas al Renacimiento*, Anaya, Madrid, 1990.
* Deyermond, A. D., *Historia de la literatura española, 1. La Edad Media*, Ariel, Barselona, 1989.
* Deyermond, Alan, *Edad Media. Primer suplemento*, vol. 1/1 de Francisco Rico, *Historia y crítica de la literatura española*, Crítica, Barselona, 1991.
* Pedraza Jiménez, Felipe B. y Milagros Rodríguez Cáceres, *Las épocas de la literatura española*, Ariel, Barselona, 2006.
* Rubio Tovar, Joaquín, *La prosa medieval*, Playor, Madrid, 1982.
Leteratur medieval magiar

La **leteratur magiar medieval** comensa en la sentenio 10 con Árpád e dura asta la Renase, cual comensa en Magiar con la re Matthias Corvinus. La testos prima scriveda en magiar es de la sentenios 12 e 13.
Leteratur nederlandes medieval

La **leteratur nederlandes medieval** (1150–1500) es la leteratur nederlandes scriveda en Nederland de la sentenio 12 a la sentenio 16. Lo ia es presededa par testos partal en nederlandes antica e ia es segueda par la leteratur nederlandes de la Renase e la eda orosa.

## Scrivores influente
La fundor e creor de esta leteratur orijinal nederlandes ia es Jacob van Maerlant. Sua *Der Naturen Bloeme* ("La flor de natur"), scriveda s 1263, ave un loca importante en la leteratur nederlandes temprana. Lo es un colie de dirijes moral e satira a tota clases de sosia. Con sua *Rijmbijbel* ("Biblia en verso")
Leteratur portuges

La **leteratur portuges** es la leteratur scriveda en portuges par autores portuges. La leteratur brasilera e la leteraturas de otra paises de la lingua portuges no pertine a esta article, como ance no la obras scriveda en Portugal en otra linguas como latina, espaniol o mirandes.

## Eda medieval
La leteratur portugues ia nase cuando la lingua scriveda ia apare, en la sentenios 12 e 13. An si la esiste de poesia presedente es posible, la documentos leteratural prima conservada es de la poesia galego-portugesm developada entre la sentenios 12 e 14 con un influe importante a la leteratur trobadoral ositan. Esta poesia ia es formida par cantas corta, difusada par la trobadores e lo ia developa prima en Galisia e a pos en Portugal. Plu tarda, lo ia move a la corte de Re Alfonso 10 la Saja, la re de Castelia e de Leon, do on ia continua scrive la cantas en galelo-portuges.

La poesistes prima conoseda es João Soares de Paiva e Paio Soares de Taveirós, de ci esta ultima ia es la autor de la *Cantiga da Ribeirinha*, ance conoseda como *Cantiga da Garvaia*. Otra poesistes ia developa sua arte en la corte de Re Alfonso 3 de Portugal e plu tarda en lo de Sr Dinis, res de ci ambos ia es protejores e promovores de la cultur. La colie intera de poesia galego-portuges, composada de 1685 testos, escluinte la *Cantigas de Santa Maria* es reunida en *Cancioneiros* o *Livros das Canções*: la *Cancioneiro da Ajuda*, *Cancioneiro da Vaticana* e *Cancioneiro da Biblioteca Nacional de Lisboa* (Colocci Brancuti), con ance la pergaminos Vindel e Sharrer.

## Vide ance
* Leteratur galego